## Informácie pre rodičov deviatakov v šk. roku 2023/2024

**Zodpovedná osoba:** Mgr. Miroslava Šulíková (školský poradca)

**Konzultačné hodiny:**

utorok     8:30 hod. - 11:30 hod. v kabinete SJL – DEJ (resp. po dohode)

## tel. č. 0907684279

Základné informácie k prijímaniu uchádzačov so základným vzdelaním na denné štúdium stredných škôl:

* **do 30. 11. 2023** – riaditeľ SŠ zverejní kritériá prijatia na štúdium na svojich webových stránkach (už zverejnené od vlani)
* **do 20. 3. 2024** – **ZÁKONNÝ ZÁSTUPCA ŽIAKA** podáva prihlášku (elektronicky cez edupage) na **všetky** učebné a študijné odbory (vrátane 8-ročných gymnázií či talentových odborov).
* **do 20. 3. 2024**– riaditeľ ZŠ potvrdí správnosť hodnotenia (vysvedčenia) na prihláškach.
* **do 31.3.2024** – určenie počtu žiakov, ktorých možno prijať do prvého ročníka (určuje SŠ).
* **najneskôr 5 dní pred konaním prijímacej skúšky dostane uchádzač pozvánku**
* **2.5. a 3.5. 2024 – 1.kolo prijímacích skúšok – 1 termín – netalentové odbory**
* **26.4. až 30.4. 2024** – 1.kolo prijímacích skúšok – 1. termín talentové odbory
* **6.5. a 7.5. 2024 – 1.kolo prijímacích skúšok – 2.termín – netalentové odbory**
* **9.5. až 13. 5. 2024** – 1.kolo prijímacích skúšok – 2. termín talentové odbory
* do 6.6. 2024 riaditeľ SŠ zverejní **oznam** na webovom sídle školy, či sa bude realizovať druhé kolo prijímacích skúšok a pre aké odbory
* **18. 6. 2024** – **2. kolo prijímacích skúšok**

**ĎALŠIE POKYNY:**

Zákonný zástupca žiaka môže podať **2 prihlášky na 2 stredné školy alebo na 2 odbory
v tej istej strednej škole.**

Zákonný zástupca podáva maximálne 4 prihlášky: **2 prihlášky na odbory vzdelávania s talentovými skúškami a 2 prihlášky na odbory bez talentovej skúšky.** V druhom kole prijímacieho konania podáva vždy len ***1 prihlášku*** (v prípade neúspechu v 1. kole prijímacieho konania).

Prijímaciu skúšku píšu uchádzači na väčšine škôl zo slovenského jazyka a literatúry a matematiky, na odborných školách môžu podľa zamerania overovať vedomosti aj z iných predmetov (napr. fyzika, chémia, biológia, cudzie jazyky).

Každému uchádzačovi po zverejnení zoznamu prijatých uchádzačov bude doručené od riaditeľa SŠ **rozhodnutie o prijatí či neprijatí na štúdium.**

**Pri prijatí zákonný zástupca záväzne do 5dní potvrdzuje, že na SŠ uchádzač/dieťa nastúpi.**

Proti rozhodnutie riaditeľa SŠ o neprijatí sa môže zákonný zástupca žiaka **odvolať v lehote do 5 dní od dňa doručenia rozhodnutia**.

SŠ vydá informáciu o konaní **2. kola prijímacích skúšok najneskôr do 6. júna 2024.**

Riaditeľ SŠ pri prijímaní berie do úvahy aj výsledky dosiahnuté v Celoslovenskom testovaní žiakov 9. ročníka. Ak žiak dosiahol v každom predmete (SJL a MAT) na Testovaní 9 min. **90%,** **môže** byť prijatý na SŠ s všeobecným vzdelaním **bez** prijímacích skúšok, ak by dosiahol min. **80%, môže** byť prijatý na SŠ s odborným vzdelaním).

K prihláške je možné priložiť doklad o úspešnej účasti v predmetovej olympiáde alebo súťaži, ktorá súvisí so štúdiom vybraného odboru, za ktoré získa žiak body navyše.

**Študijné odbory a učebné odbory, v ktorých sa vyžaduje overenie špeciálnych schopností, zručností alebo nadania sú:**zdravotnícky záchranár, diplomovaný fyzioterapeut, diplomovaný zubný technik, diplomovaný zdravotnícky záchranár, masér, učiteľstvo pre materské školy a vychovávateľstvo, gymnázium – bilingválne štúdium, gymnázium – šport, skupina študijných odborov 82 Umenie a umeleckoremeselná tvorba I, skupina študijných odborov a skupina učebných odborov 85 Umenie a umeleckoremeselná tvorba II, triedy stredných škôl s bilingválnym vyučovaním, triedy športových škôl, športové triedy v stredných školách (bilingválne gymnáziá, športové gymnáziá, umelecké školy, pedagogické školy a zdravotné školy).

**Postup pri podávaní prihlášky na SŠ:**

* Zákonný zástupca spolu so žiakom navštívi detského lekára, ktorý potvrdí zdravotnú spôsobilosť žiaka študovať zvolené študijné odbory.
* Zákonný zástupca žiaka vypíše elektronicky prihlášku do 15.3.2024 a priloží potrebné prílohy, vrátanie „Vyhlásenie zákonného zástupcu“.
* Základná škola odobrí správnosť výsledkov – vysvedčenie žiakov. Skontroluje priloženie potrebných príloh (podpisové vzory, zdravotná spôsobilosť, vysvedčenie so slovným hodnotením, diplomy).

**Informácie súvisiace s profesijnou orientáciou môžete získať na internetových stránkach**:

Mapa regionálneho školstva: <http://mapaskol.iedu.sk/>

Zoznamy a informácie o SŠ: <http://www.stredneskoly.sk/>

Systém duálneho vzdelávania: [https://www.siov.sk](https://www.siov.sk/) <http://www.dualnysystem.sk/>

Mobilné aplikácie: napr. Stredná

Komplexný poradenský systém VÚDPaP: <https://www.komposyt.sk/>

Školské výpočtové stredisko: <https://www.svs.edu.sk/>

Zoznam pracovných pozícii: <http://www.pozicie.sk/>

Internetový sprievodca trhom práce: [www.istp.sk](http://www.istp.sk/)